b'\n_START_ARTICLE_\nJanez Urbas\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Ljubljani (1894-1902) in bil od 3. razreda dalje gojenec Alojzijevi\xc5\xa1\xc4\x8da. Po maturi se je namenil v semeni\xc5\xa1\xc4\x8de, a je kmalu umrl za tuberkulozo. Kot dijak je pisal v Doma\xc4\x8de vaje (nad 20 \xc4\x8drtic). Urbas je bil nadarjen za slovstveno delo, domiseln, \xc5\xa1egav in tenko \xc4\x8dute\xc4\x8d oblikovalec, posebno v \xc4\x8drtici, ki se odlikuje po prisr\xc4\x8dnosti. Iz zapu\xc5\xa1\xc4\x8dine sta nekaj njegovih tekstov objavila Slovenski list (1903) in Zora (1904, 1905).'